section_heading: Radnja
paragraph_text: Vianne se također sprijateljuje i s poremećenom ženom Josephine (Lena Olin) koja je zapravo žrtva brutalnih fizičkih ispada svoga supruga Sergea (Peter Stormare). Nakon što preživi gotovo smrtonosni udarac u glavu, Josephine ostavlja svoga muža i dolazi živjeti s Vianne i Anouk. Započne raditi u čokoladarnici gdje ju Vianne uči zanatu i uskoro stiče samopouzdanje pa se njezina priroda mijenja. Pod utjecajem Reynauda, Serge se također naizgled promijeni u boljeg čovjeka i traži od Josephine da mu se vrati. Konačno sretna i ispunjena, Josephine pristaje. Ipak, nešto kasnije pijani Serge provaljuje u čokoladarnicu i pokuša napasti obje žene prije nego što ga Josephine uspije onesvijestiti.